Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 957/13/8806	Košice, 9.4.2014
EEČ : 2-65-126-2014

U Z N E S E N I E

Trestná vec:	obvinený XXXXX  
Prečin:	Neoprávnené užívanie cudzej veci podľa § 215 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
d¨ľa 19. 03. 2012 v presne nezistenom čase prejavil obv. XXXXX v prevádzkárni na ulici Strojárenskej č. 3 v Košiciach, záujem o kúpu zváracieho inventora značky KITin 150, výrobného čísla 502 070 46 22, zváracích káblov značky CGZ 16 mm a 194 ks elektród E-B 121, pričom na uvedenom mieste sa obvinený dohodol na predaji predmetných vecí s poškodeným XXXXX, kde uvedené veci si obvinený prebral s tým, že po týžd¨ľovom vyskúšaní príde a za predmetné veci vyplatí sumu vo výške 331,87 €, pričom do dnešného d¨ľa tak neučinil.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený policajt OO PZ Ča¨ľa uznesením sp. zn. ORP-1156/ČA-KS-2013 zo d¨ľa 31. 12. 2013 vzniesol obvinenie XXXXX pre prečin neoprávneného užívania cudzej veci podľa § 215 ods. 1 Trestného zákona na tom skutkovom základe, ako je to uvedené vyššie.

	Podľa § 216 ods. 1 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

b/ nahradí škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,

c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

	Po preskúmaní spisového materiálu som zistil, že u obvineného sú splnené zákonné podmienky pre podmienečné zastavenie trestného stíhania.

	Trestný zákon za prečin, pre ktorý je obvinený stíhaný ustanovuje hornú hranicu trestu od¨ľatia slobody do päť rokov.

	Obvinený sa k spáchanu prečinu v prípravnom konaní v celom rozsahu priznal, vyhlásil, že spáchal trestný čin a dal súhlas pre prípadné rozhodnutie prokurátora o podmienečnom zastavení trestného stíhania.

	Škodu spôsobenú XXXXX vo výške 331,87 € uhradil d¨ľa 28. 11. 2013 vo výške 80 € a d¨ľa 03. 04. 2014 vo výške 252 €. Teda spolu sumu 332 €. 

	Zo správy z miesta trvalého bydliska vyplýva, že obvinený požíva dobrú povesť a v priestupkovom konaní doposiaľ nebol riešený. Podľa odpisu z registra trestov potrestaný súdom  ku d¨ľu spáchania skutku nebol. 

	Vzhľadom na osobu obvineného, jeho doterajší nezávadný spôsob života, okolnosti prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvineného a možno dôvodne predpokladať, že podmienečné zastavenie trestného stíhania bude na neho vplývať tak, aby sa v budúcnosti nedopustil žiadneho protiprávneho konania.

	Keďže boli splnené všetky zákonné podmienky pre podmienečné zastavenie trestného stíhania, považujem toto rozhodnutie za opodstatnené.

	Podľa § 217 ods.1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor